Rikunarita-ORG/Wikinium huggingface dataset:
# వద్దంటే డబ్బు

|  |
| --- |
| **వద్దంటే డబ్బు** (1954 తెలుగు సినిమా) |
|  |
| దర్శకత్వం | వై.ఆర్. స్వామి  |
| నిర్మాణం | హెచ్.ఎమ్.రెడ్డి |
| తారాగణం | నందమూరి తారక రామారావు, పేకేటి శివరాం, జానకి, జమున, రాజనాల |
| సంగీతం | టి.ఎ.కళ్యాణం |
| నిర్మాణ సంస్థ | రోహిణి పిక్చర్స్ |
| భాష | తెలుగు |

**వద్దంటే డబ్బు** 1954 లో వచ్చిన హాస్య చిత్రం. రోహిణి పిక్చర్స్ పతాకంపై YR స్వామి దర్శకత్వంలో మూలా నారాయణ స్వామి నిర్మించాడు. ఇది *బ్రూస్టర్స్ మిలియన్స్* (1902) అనే ఆంగ్ల నవల ఆధారంగా రూపొందించబడింది. ఈ చిత్రంలో ఎన్.టి.రామారావు, షావుకారు జానకి, జమున ముఖ్య పాత్రల్లో నటించారు. టిఎ కళ్యాణం సంగీతం సమకూర్చాడు. మొదట మిశ్రమ స్పందనకు వచ్చినప్పటికీ, ఇది తెలుగు సినిమాలో కల్ట్ హోదాను పొందింది. *బాబాయి-అబ్బాయి* (1985) పేరుతో మళ్ళీ నిర్మించారు కూడా.

## కథ

శ్యామ్ (ఎన్.టి.రామారావు) రామారావు (పేకేటి శివరాం) సన్నిహితులు. కలిసి జీవిస్తూంటారు. అప్పులు చేయడం, రుణదాతల నుండి తప్పించుకోవడం - ఇదీ వారి రోజువారీ కార్యక్రమం. శ్యామ్ ఒక చిత్రకారుడు. సరోజ (షావుకారు జానకి) కోటీశ్వరుడు రావు సాహెబ్ హేమాచలపతి (రాజనాల) కుమార్తె. అతని చిత్రాలను ఆరాధిస్తుంది. ఆమె తన చిత్తరువును గీయించుకోడానికి అతన్ని కలుస్తుంది. ఇద్దరూ ప్రేమలో పడతారు. రావు సాహెబ్ లక్ష రూపాయల భారీ మొత్తం శ్యామ్‌కు ఇచ్చి 30 రోజులలో ఖర్చు చేయమని చెబుతాడు. అతను ఆ డబ్బును విరాళంగా ఇవ్వకూడదు, నాశనం చేయకూడదని కొన్ని షరతులను కూడా విధిస్తాడు. శ్యామ్ తన మిత్రుడు రామారావు ఆలోచనలైన గుర్రప్పందాలు, జూదం, నాటకాలాడడం, ఇల్లు కట్టడం మొదలైన పనులు చేస్తూ డబ్బు ఖర్చు చేయడం ప్రారంభిస్తాడు. కానీ వారి ఆదాయం రోజురోజుకు పెరుగుతుంది. శ్యామ్ ఈ డబ్బుతో విసుగు చెందుతాడు. చివరగా, అతను మొత్తం డబ్బును రావు సాహెబ్కు తిరిగి ఇచ్చేస్తాడు. శ్యామ్ తత్వాన్ని అధ్యయనం చేయడానికీ, డబ్బు ఎంత ప్రమాదకరమైనదో కూడా అతను అర్థం చేసుకోవాలనీ తాను ఈ పనిని ఇచ్చానని రావు సాహెబ్ అతనికి వివరిస్తాడు. శ్యామ్, సరోజల పెళ్ళితో సినిమా ముగుస్తుంది.

## నటవర్గం

* శ్యామ్ పాత్రలో ఎన్.టి.రామారావు
* సరోజ గా షావుకారు జానకి
* రేఖగా జమున
* రాజనాల
* రావు సాహెబ్
* హేమ చలపతి
* రామారావుగా పెకేటి శివరాం
* మాస్టర్ బద్దంకిగా అల్లు రామలింగయ్య
* యశోదగా హేమలత

## సాంకేతిక వర్గం

దర్శకుడు: వై.ఆర్.స్వామి

నిర్మాత: హెచ్. ఎం. రెడ్డి

నిర్మాణ సంస్థ: రోహిణీ పిక్చర్స్

సంగీతం: టి.ఎ.కళ్యాణం

సాహిత్యం: వెంపటి సదాశివ బ్రహ్మం,దేవులపల్లి కృష్ణశాస్త్రి, శ్రీరంగం శ్రీనివాసరావు

నేపథ్య గానం: రావు బాలసరస్వతి దేవి, పి.సుశీల, జిక్కి, ఎ.ఎం.రాజా, రోహిణి, సరస్వతి, ఎస్ పి . కోదండపాణి, వి రామకృష్ణ, ఎం.వి.రాజు

ఛాయా గ్రహణం: డి.ఎల్.నారాయణ

ఎడిటింగ్: ఎం.ఎస్ పార్థసారథి

కథ: జి.డి.ముడుగుకర్

చిత్రానువాదం: వెంపటి సదాశివ బ్రహ్మం, వై.ఆర్.స్వామి

విడుదల:19:02:1954.

## పాటలు

| ఎస్.
 | పాట పేరు
 | సాహిత్యం
 | సింగర్స్
 | పొడవు
 |
| --- | --- | --- | --- | --- |
| 1
 | "నా ప్రియా"
 | దేవులపల్లి కృష్ణశాస్త్రి
 | జిక్కి
 | 3:14
 |
| 2
 | "అల్లది అవతలా"
 | వెంపటి సదాశివబ్రహ్మం
 | జిక్కి
 | 3:05
 |
| 3
 | "చదవాలి"
 | వెంపటి సదాశివబ్రహ్మం
 | ఎ.ఎమ్.రాజా, పి.సుశీల
 |  |
| 4
 | "ఎవరో దోషులు"
 | వెంపటి సదాశివబ్రహ్మం
 | రోహిణి
 |  |
| 5
 | "ఎందుకోయీ"
 | దేవులపల్లి కృష్ణశాస్త్రి
 | రావు బాలసరస్వతి
 | 2:49
 |
| 6
 | "థింథళాంగుతోం"
 | శ్రీ శ్రీ
 | రావు బాలసరస్వతి, రోహిణి, వి.రామకృష్ణ, ఎస్పీ కోదండపాణి ఎం.వి.రాజు
 |  |
| 7
 | "ఆలకించవోయీ"
 | దేవులపల్లి కృష్ణశాస్త్రి
 | జిక్కి
 | 3:33
 |
| 8
 | "మనసేమో చలించేనయో"
 | శ్రీ శ్రీ
 | రావు బాలసరస్వతి
 | 2:55
 |

## మూలాలు
# కన్యాదానం

హిందూ వివాహం-సౌగంధికా పరిణయం నుండి ఒక దృశ్యం
**కన్యాదానం** అనగా పెళ్ళిలోని అతిముఖ్యమైన కార్యక్రమం. పెళ్ళికూతురు తండ్రి తన కూతుర్ని వరునికి దానం ఇచ్చేది ఒక హిందూ సాంప్రదాయం. ఈ తంతులో అత్త మామలు కన్యకయైన తమ కుమార్తెను సాక్షాత్తు దైవ స్వరూపుడైన వరునికి ఇవ్వడం ద్వారా పాపములు హరించునని భావించును. కన్యాదానం ముఖ్యముగా - పురుషర్ధములైన ధర్మము, అర్ధము, కామము, మోక్షము కేవలం భార్య వద్దే దొరకునని చెప్పును. తద్వారా వరుడు తనును అత్త మామలు దైవంగా భావించారని, తన జీవితంలో వెలకట్టలేని అపురూపమైన బహుమతి తన భార్యేనని భావించుకొనును. వాస్తవానికి ఈనాటి స్త్రీవాదులు పొరబడినట్లుగా ఈ తంతులో ఎంత మాత్రమునూ పురుష ఆధిక్యత గాని, స్త్రీని ఒక నిర్జవమైన వస్తువుగా భావించబడటం గాని లేదు. భర్త విడిచిన స్త్రీలను, విధవరాండ్రును కన్యాదానముగా ఇవ్వరాదు. అన్ని దానములలో అతి శ్రేష్టమైన దానం కన్యాదానం.

కన్యాదానకాండ లక్ష్యం ఒక్కటే. పుట్టింట్లో లభించిన ప్రేమాభిమానాలు, రక్షణ, ప్రోత్సాహకాలూ అత్తింట్లోనూ నిరాటంకంగా లభించాలన్నదే దీని ముఖ్య ఉద్దేశ్యం. ఈ ఘట్టం అత్తవారింట్లో కలిసిపోవడానికి, సర్దుకుపోవడానికి మానసికంగా సంసిద్ధపరుస్తుంది. భరోసా కల్పిస్తుంది. దైర్య స్థైర్యాలనిస్తుంది. వరుని కాళ్ళు కడిగి కన్యాదాత శచీదేవిని పూజించి కన్యాదానం చేస్తాడు. వధూవరుల మధ్య తెరను సుముహూర్తం వరకు అలానే ఉంచి కన్యాదానం చేస్తూ, నాకు బ్రహ్మలోకం సిద్ధించే నిమిత్తం.. సువర్ణ సంపన్నురాలైన ఈ కన్యను విష్ణుస్వరూపుడైన నీకు ఇస్తున్నాను. నా పిందులు చరించడానికి ఈ కన్యను దానం చేస్తున్నాను. భగవంతుడు, పంచదూరాలు, సర్వదేవతలు సాకులగుదురుగాక. సాధుశీలమైన, అలంకరింపబడిన ఈ కన్యను. ధర్మ, కామార్ధ సిద్ధి కలిగి నిమిత్తము మంచి శీలం కలిగిన, బుద్ధిమంతుడవైన నీకు దానం చేస్తున్నాను. అంటూ చతుర్దేవిభక్తి వేయకుండా కన్యాదాత దానం చేస్తాడు.

## మూలాలు
# సైమా లైఫ్‌టైమ్ అచీవ్‌మెంట్ అవార్డు

| సైమా లైఫ్‌టైమ్ అచీవ్‌మెంట్ అవార్డు |
| --- |
| దేశం | భారతదేశం |
| అందజేసినవారు | *విబ్రి మీడియా గ్రూప్* |
| Established | 2012 |
| మొదటి బహుమతి | 2012 |
| Currently held by | కె. విశ్వనాథ్ |
| Total recipients | 16 *(2021 నాటికి)* |
| వెబ్‌సైట్ | SIIMA Telugu SIIMA 2019 Winners |
| Television/radio coverage |
| Produced by | *విబ్రి మీడియా గ్రూప్* |

విబ్రి మీడియా గ్రూప్ సంస్థ ప్రతి సంవత్సరం సౌత్ ఇండియన్ ఇంటర్నేషనల్ మూవీ అవార్డులు (సైమా అవార్డులు) అందజేస్తుంది. అందులో భాగంగా సినిమారంగానికి ఎంతో కృషిచేసిన వ్యక్తికి **సైమా లైఫ్‌టైమ్ అచీవ్‌మెంట్ అవార్డు** అందించబడుతుంది. 2012లో ప్రారంభించిన ఈ అవార్డును తొలిసారిగా అంబరీష్ కు అందజేశారు.

## గ్రహీతలు

| సంవత్సరం
 | నటుడు
 | విభాగం
 | మూలాలు
 |
| --- | --- | --- | --- |
| 2020
 | కె. విశ్వనాథ్
 | దర్శకుడు, నటుడు
 |  |
| 2019
 | శీల
 | నటుడు
 |  |
| 2018
 | మేనక
 | నటి
 |  |
| సురేష్ కుమార్
 | నటుడు
 |
| 2017
 | పి. సుశీల
 | గాయకుడు
 |  |
| 2016
 | మురళీ మోహన్
 | నటుడు, నిర్మాత
 |  |
| ఎస్పీ బాలసుబ్రహ్మణ్యం
 | గాయకుడు, నటుడు
 |
| 2015
 | ఎస్. జానకి
 | గాయకుడు
 |  |
| పంచు అరుణాచలం
 | రచయిత, గీత రచయిత
 |
| 2014
 | భారతీరాజా
 | దర్శకుడు
 |  |
| కెపిఏసి లలిత
 | నటుడు
 |
| 2013
 | కె. రాఘవేంద్రరావు
 | దర్శకుడు
 |  |
| కె. భాగ్యరాజ్
 | దర్శకుడు
 |
| 2012
 | కెజె యేసుదాస్
 | గాయకుడు
 |  |
| షావుకారు జానకి
 | నటుడు
 |
| 2011
 | అంబరీష్
 | నటుడు
 |  |

## మూలాలు
# కలకత్తా విశ్వవిద్యాలయం

**కలకత్తా విశ్వవిద్యాలయం**| **কলিকাতা বিশ্ববিদ্যালয়** |
| కలకత్తా విశ్వవిద్యాలయం యొక్క ముద్ర |
| నినాదం | పాండిత్య పురోగమనం (Advancement of Learning) |
| రకం | ప్రభుత్వ విశ్వవిద్యాలయం |
| స్థాపితం | 1857 (1857) |
| ఛాన్సలర్ | Keshari Nath Tripathi, పశ్చిమ బెంగాల్ గవర్నర్ |
| వైస్ ఛాన్సలర్ | సుగట మర్జిత్ |
| విద్యార్థులు | 22,520 |
| అండర్ గ్రాడ్యుయేట్లు | 3,715 |
| పోస్టు గ్రాడ్యుయేట్లు | 15,750 |
| స్థానం | కోలకతా, పశ్చిమ బెంగాల్, భారతదేశం |
| ప్రాంగణం | పట్టణ ప్రాంతం, 136 అనుబంధ కళాశాలలు |
| అనుబంధాలు | యూనివర్సిటీ గ్రాంట్స్ కమిషన్ (UGC), నేషనల్ అసెస్మెంట్ అండ్ అక్రిడిటేషన్ కౌన్సిల్ (NAAC), అసోసియేషన్ ఆఫ్ ఇండియన్ యూనివర్సిటీస్ (AIU) |

1910 లో కలకత్తా మెడికల్ కాలేజీ
**కలకత్తా విశ్వవిద్యాలయం** పశ్చిమ బెంగాల్ రాష్ట్రంలోని కోలకతాలో ఉన్న ఒక పబ్లిక్ స్టేట్ విశ్వవిద్యాలయం. ఇది 1857 జనవరి 24 న స్థాపించబడింది. ఇది బహుళ విభాగ, లౌకిక పాశ్చాత్య తరహా విశ్వవిద్యాలయంగా ఏర్పాటు చేయబడిన ఆసియాలోని మొదటి విద్యాసంస్థ. భారతదేశంలోపల ఇది "ఐదు నక్షత్రాల విశ్వవిద్యాలయం"గా, యూనివర్సిటీ గ్రాంట్స్ కమిషన్, నేషనల్ అసెస్మెంట్ అండ్ అక్రిడిటేషన్ కౌన్సిల్ చే "సెంటర్ విత్ పొటెన్షియల్ ఫర్ ఎక్స్లెన్స్"గా గుర్తించబడింది. ఈ విశ్వవిద్యాలయానికి సంబంధించి నలుగురు నోబెల్ గ్రహీతలు ఉన్నారు, వారు: రోనాల్డ్ రాస్, రవీంద్రనాథ్ టాగూర్, సి.వి.రామన్, అమర్త్య సేన్. ఈ విశ్వవిద్యాలయంలో భారతప్రభుత్వంచే పూర్తి స్కాలర్షిప్ తో పరిశోధన కొనసాగించేందుకు అర్హమగుటకు భారత ప్రభుత్వం యొక్క నేషనల్ ఎలిజిబిలిటీ టెస్ట్ చే నిర్వహించబడుతున్న నేచురల్ సైన్స్ & ఆర్ట్స్ లో డాక్టోరల్ ప్రవేశ అర్హత పరీక్ష క్లియర్ పొందిన విద్యార్థులు అత్యధిక సంఖ్యలో ఉన్నారు. ఈ విద్యార్థులలో ఒకరు అర్చనా శర్మ.

## పూర్వ విద్యార్థులు

* అల్కా సరయోగి
* బ్రజేంద్ర నాథ్ సీల్
* కమల్ బసు
* అల్బియాన్ రాజ్‌కుమార్ బెనర్జీ
* దేబబ్రత బంద్యోపాధ్యాయ
* ముక్తా దత్తా తోమర్
* పబిత్రా సర్కార్
* సోనాలి గుహ
* సుధీరా దాస్
* స్వామి ప్రజ్ఞానానంద
* అషిమ్ కుమార్ ఘోష్
* రూప్ రేఖ బెనర్జీ
* సందిప్తా సేన్
* మాధవ్ శ్రీహరి ఆనే
* శిశిర్ కుమార్ మిత్రా - ఇక్కడ చదువుకుని, ఇక్కడే ప్రొఫెసరుగా పనిచేసిన భౌతిక శాస్త్రవేత్త
* ప్రణబ్ కుమార్ సేన్
* ఇందిరా బెనర్జీ
* దిలీప్ సంఘ్వీ

## మూలాలు
# మోహినియాట్టం

**మోహినియాట్టం** కేరళ రాష్ట్రానికి చెందిన, కేవలం మహిళలచే ప్రదర్శించబడే పాక్షిక సాంప్రదాయ నృత్యరీతి.మోహినియాట్టం అంటే జగన్మోహిని చేసే నృత్యం అని అర్థం. ఈ నాట్యంలో శృంగార రసం పాలు ఎక్కువగా ఉంటుంది. ఇది కథాకళి కన్నా ప్రాచీనమైనదిగా చెప్పబడుతోంది. ఈ నాట్యాన్ని ప్రదర్శించే నృత్యకారిణిని చూడగానే ఆమెలో ప్రకృతి సిద్ధమైన సౌందర్యం తొణికిసలాడుతున్నట్లు అనిపిస్తుంది. అత్యద్భుతమైన భంగిమలతో, లయబద్దమైన విన్యాసాలతో, సున్నితమైన కదలికలతో ప్రేక్షకులను సమ్మోహితుల్ని చేయగల శక్తి దీనికి ఉంది.

## ప్రాచీనత

ఈ నాట్యం యొక్క ప్రాచీనతను గురించి పండితుల్లో విభిన్న అభిప్రాయాలున్నాయి. వీరిలో చాలా మంది 16 వశతాబ్దానికి చెందిన స్వాతి తిరునాళ్ కాలంలోనే ప్రస్తుతమున్న రీతిని సంతరించుకుందని నమ్ముతున్నారు. ట్రావెంకూర్ మహారాజు గొప్ప కళా ప్రియుడు. ఆయన దేశ వ్యాప్తంగా ఉన్న గాయకుల్ని, నృత్య కళాకారుల్ని తన సభకు ఆహ్వానించి ప్రదర్శనలు ఏర్పాటు చేసేవాడు. ఇదే కాలంలో ఆయన తమిళనాడు కు చెందిన తంజావూరు ప్రాంతం నుంచి భరతనాట్య శిక్షకులని ఆహ్వానించాడు. వీరితో పాటు వచ్చిన కళాకారులు అప్పటికే అక్కడ ఉన్న ప్రాంతీయ నృత్యంపై తమ ప్రభావం చూపడం వలన మోహియాట్టం ప్రస్తుత రీతిని పొందినట్లు భావిస్తున్నారు. అంతే కాక ఆయన గొప్ప పద్మనాభుని భక్తుడు. ఆయనపై హిందుస్తానీ, కర్ణాటక సంగీత కృతులను, పదాలనూ, వర్ణాలనూ కూర్చాడు. మోహినీయాట్టం నృత్య ప్రదర్శనలో ఆయన పదాలు, వర్ణాలు సర్వ సాధారణం.

## గ్రంథాలు

18వ శతాబ్దంలో దక్షిణ భారత దేశాన్ని పరిపాలించిన చేర రాజులు సాహిత్యానికి, కళలకు అత్యంత ప్రాధాన్యతను ఇచ్చేవారు. వీరి వంశానికి చెందిన మహారాజా కార్తీక తిరునల్ రామ వర్మ రచించిన బలరామభారతం అనే కావ్యంలో ఈ నాట్యాన్ని గురించిన విపులంగా వివరించబడి ఉంది. ఈయన గొప్ప పండితుడే కాక సంగీతం, నృత్యం మొదలైన కళల్లో అత్యంత శ్రద్ధను కనబరిచేవాడు. మంచి కవి కూడా. కథాకళి కి ఈయన చేసిన కృషి అపూర్వం. ఇంకా ఈ గ్రంథంలో మోహినియాట్టం ప్రదర్శన గురించిన కొన్ని సాంకేతిక విషయాలు వివరించబడి ఉన్నాయి.

## Gallery

*
*
*
*
*
*
*
*
*
*
*
*
*
*
*
*
*

## మూలాలు
# రచయిత

గురజాడ అప్పారావు
ఎర్నెస్ట్ హెమింగ్‌వే, టైపు చేయువిధం.
**రచయిత** ఎవరయినా తమ స్వంత రచనలను వ్రాతపూర్వకముగా సృష్టించి, దానికి ఒక గ్రంథం లేదా పుస్తక రూపాన్నిస్తే, అతనిని *రచయిత* అని వ్యవహరిస్తారు.

రచయితలు తమ రచనలు అనేక రంగాలలో సాహిత్య రీతులలో చేస్తారు. ఉదాహరణకు పద్యం, గద్యం, లేదా సంగీతం. అలాగే రచయిత కవి, నవలాకారుడు, కంపోజర్, గేయ రచయిత, డ్రామా రచయిత, మిథోగ్రాఫర్, జర్నలిస్టు, సినిమా స్క్రిప్టు రచయిత, మున్నగు వానిగా వుంటాడు.రచయిత తన రచనలు సాంస్కృతిక, సామాజిక రంగాలలో రచనలు చేస్తాడు. ఇతడు సాహిత్యం కళలకు వెన్నెముకలాంటి వాడు.

## సంఘాలు

* అభ్యుదయ రచయితల సంఘం లేదా అరసం (Progressive Writer's Association)
* విప్లవ రచయితల సంఘం లేదా విరసం (Revolutionary Writer's Association)

## ఇవీ చూడండి

* తెలుగు కథా రచయితలు
* తెలుగు కథా సాహిత్యం
* తెలుగు కవిత
* రచనాకారుడు
* Ghostwriter
* Hack writer
* List of women writers
* List of writers' conferences
* Lists of writers
* Style guide
* Writer's voice
* రచన
* రచనల సమూహము
* వృత్తిపర రచనలు
* బ్రిటిష్ రాయల్ నేవీ, లో 'క్లర్క్' కు రైటర్ (Writer) అని పిలుస్తారు. అలాగే భారతదేశంలో కోర్టులలో వ్రాత పనిచేసే ఉద్యోగస్తులకునూ రైటర్ అని సంబోధిస్తారు.
* హెలెన్ బిన్యాన్
* ఎవాడ్నే ప్రైస్
* జనినా డొమాన్స్కా
* తెలంగాణ కథారచయితలు
* వైష్ణవి పటేల్

## మూలాలు

## వెలుపలి లంకెలు
# జీబ్రా

| జీబ్రాలు
 |
| --- |
|  |
| Scientific classification
 |
| Kingdom:
 | ఏనిమేలియా
 |
| Phylum:
 | కార్డేటా
 |
| Class:
 | క్షీరదాలు
 |
| Order:
 | Perissodactyla
 |
| Family:
 | ఈక్విడే
 |
| Genus:
 | *ఈక్వస్* |
| Subgenus:
 | Hippotigris and Dolichohippus |
| జాతులు
 |
| *ఈక్వస్ జీబ్రా*
*Equus quagga*
*Equus grevyi*
See here for subspecies.

 |

జీబ్రా
**జీబ్రా** (ఆంగ్లం Zebra) ఒక రకమైన ఈక్విడే కుటుంబానికి చెందిన క్షీరదాలు. దీని తెలుగుపేరు **చారలగుర్రము** లేదా **పులిగుర్రము**.
# దుమ్ములగొండి

| Hyenas Temporal range: Early Miocene to Recent
 |
| --- |
|  |
| మచ్చల హైనా
 |
| Scientific classification
 |
| Kingdom:
 | ఏనిమేలియా
 |
| Phylum:
 | కార్డేటా
 |
| Class:
 | క్షీరదాలు
 |
| Order:
 | కార్నివోరా
 |
| Suborder:
 | ఫెలిఫోర్మియా Feliformia
 |
| Family:
 | **హైనిడే** Gray, 1821
 |
| జీవిస్తున్న ప్రజాతులు
 |
| * *Crocuta*
* *హైనా*
* *Proteles*
 |
| Synonyms
 |
| * Protelidae Flower, 1869
 |

**దుమ్ములగొండి** లేదా **హైనా** (ఆంగ్లం: Hyena) ఒక రకమైన మాంసాహారి అయిన క్షీరదము. ఇది ఆసియా, ఆఫ్రికా ఖండాలలో కనిపించే జంతువు. ఈ జాతిలో నాలుగు రకాలైన ఉపజాతులున్నాయి. అవి చారల హైనా , బ్రౌన్ హైనా (ప్రజాతి *Hyaena*), మచ్చల హైనా (ప్రజాతి *Crocuta*), ఆర్డ్‌వుల్ఫ్ (ప్రజాతి *Proteles*).2010 జూన్ లో దక్షిణ ఇండియాలో వీటి జాడ కనిపించినది.

వీటిలో చారలహైనా భారతదేశపు అడవులలో ఉంటుంది. మిగిలినవి ఆఫ్రికా దేశపు అడవులలోను, మైదానాలలోను కానవస్తాయి. వీటిలో ఆర్డ్‌వుల్ఫ్ తప్పించి మిగిలిన హైనాలు వేటలో మంచి సామర్థ్యం కలిగినవి. చనిపోయిన జంతువుల మాంసాన్ని తింటాయి (scavengers). హైనా సైజుతో పోలిస్తే వాటి దవడ ఎముకలు చాలా బలమైనవి. వాటి జీర్ణకోశంలో ఆమ్లపూరితమైన స్రావాలు ఎక్కువ గనుక జంతువుల మాంసం దాదాపు పూర్తిగా, అంటే మాసం, చర్మం, పళ్ళు, కొమ్ములు, ఎముకలతో సహా తిని జీర్ణం చేసేసుకోగలవు. (వెండ్రుకలు, గిట్టలు మాత్రం తిరిగి కక్కేస్తాయి). వాటి జీర్ణకోశంలో స్రవించే స్రావాలు బాక్టీరియాను నిరోధించగలవు గనుక మరణించిన జంతువుల మాంసాన్ని హైనాలు సుబ్బరంగా తినేస్తాయి.

వీటిల్లో ముఖ్యంగా మచ్చల హైనాలు గుంపులుగా, చాలా తీవ్రంగా వేటాడుతాయి. ఆర్డ్‌వుల్ఫ్ మాత్రం ఎక్కువగా చెదపురుగులలాంటి కీటకాలను తింటుంది గనుక వీటికి మిగిలిన హైనాలలాంటి వేటాడే శక్తి, అవయవసంపద తక్కువ.

**హైనా పరిణామం, ఉద్భవం**

హైనాలు 22 మిలియన్ సంవత్సరాల క్రితం మైనోసిన్ యుగంలో యూరేషియాలోని అడవుల్లో ఉద్భవించాయి, అందులో ఎక్కువ మంది ప్రారంభ ఫేలిఫార్మ్ ప్రాజాతులు ఇంకా ఎక్కువగా చెట్లు పైకి వెళ్ళేవి. అత్యంత ప్రాచీనమైన హైనాలు సమకాలీన ఆఫ్రికన్ సివెట్స్‌కు అనువైనవిగా ఉండి ఉంటాయి. మొట్ట మొదటి చనువులు, Plioviverrops, అనే హైనా ప్రాజాతి, 20-22 మిలియన్ సంవత్సరాల క్రితం యూరేషియాలో నివసించిన చురుకైన, సివెట్-సమానమైన జంతువు.

## వెలుపలి లింకులు
# ఒంటరి (సినెమా)

| ఒంటరి |
| --- |
| దర్శకత్వం | బి.వి.రమణ |
| రచన | మరుధూరి రాజా, భాష శ్రీ |
| స్క్రీన్ ప్లే | బి.వి.రమణ |
| నిర్మాత | పోకూరి బాబు రావు |
| తారాగణం | గోపీచంద్, భావన, |
| ఛాయాగ్రహణం | సర్వేష్ మురారి |
| కూర్పు | గౌతంరాజు |
| సంగీతం | మణిశర్మ |
| నిర్మాణ సంస్థ | ఈతరం పిల్మ్స్ |
| విడుదల తేదీ | 2008 ఫిబ్రవరి 14 (2008-02-14) |
| సినిమా నిడివి | 142 ని |
| భాష | తెలుగు |

**ఒంటరి** బి. వి. రమణ దర్శకత్వంలో 2008 లో విడుదలైన చిత్రం. ఇందులో గోపీచంద్, భావన ప్రధాన పాత్రలు పోషించారు. ఈ చిత్రాన్ని పోకూరి బాబురావు ఈతరం ఫిలింస్ పతాకంపై నిర్మించాడు. మణిశర్మ సంగీత దర్శకత్వం వహించాడు.

## కథ

వంశీకృష్ణ ధనవంతుడైన వస్త్ర వ్యాపారి ముద్దుకృష్ణారావు కొడుకు. అతను బుజ్జి అనే అమ్మాయితో ప్రేమలో పడతాడు. ఈ అమ్మాయి ఒక అనాథ. హాస్టల్లో ఉంటుంది. తల్లిదండ్రుల అనుమతితో ఆమెను పెళ్ళి చేసుకోవాలనుకుంటాడు వంశీ. కానీ నిశ్చితార్థానికి ముందే బుజ్జిని కొంతమంది దుండగులు అపహరిస్తారు. లాల్ మహంకాళి అనే ముఠానాయకుడి తమ్ముడైన పాండా ఆమెను పాడు చేయబోగా వంశీ అతన్ని కొడతాడు. మహంకాళి అతని మీద పగ తీర్చుకోవడం కోసం పెళ్ళికి ముందు బుజ్జిని అపహరించి వంశీ ముందే ఆమెమీద అత్యాచారం చేస్తాడు. ఇదంతా ఎమ్మెల్యే రాఘవ సహకారం వల్ల సాధ్యమవుతుంది. రాఘవ వంశీకి దగ్గర స్నేహితుడు. రాఘవకు మంత్రి పదవి ఆశచూపి మహంకాళి అతనిచేత వంశీని కత్తితో పొడిపిస్తాడు. వంశీ ఆ ప్రమాదం నుంచి బయటపడి ముఠాను వెతుక్కుంటూ హైదరాబాదు వస్తాడు. రాఘవ చేసిన మోసాన్ని తెలుసుకుని అతన్ని చంపుతాడు. తర్వాత పోలీసు ఎ.సి.పి వంశీ తల్లిదండ్రులను ఇంటర్వ్యూ చేయడంతో వంశీ భ్రమలో ఉన్నట్లు తెలుస్తుంది. అతను కేసును పరిశీలించి వంశీని పట్టుకుంటాడు కానీ అతను చంపించి నేరస్థులను అని చెప్పి వదిలేస్తాడు. వంశీ తర్వాత మహంకాళిని చంపేసి పాండా ఒక చెయ్యి నరికేస్తాడు. చివరలో వంశీకి నిజానికి బుజ్జి నిశ్చితార్థానికి ముందే పైనుంచి ఒక రాయి మీద పడి మరణించిందని చెబుతాడు.

## తారాగణం

* వంశీ గా గోపీచంద్
* కనకమహాలక్ష్మి అలియాస్ బుజ్జిగా భావన
* పాండాగా అజయ్
* ముద్దుకృష్ణారావుగా పరుచూరి వెంకటేశ్వరరావు
* లాల్ మహంకాళిగా ఆశిష్ విద్యార్థి
* రాఘవగా రాజీవ్ కనకాల
* అలీ
* సునీల్
* రఘుబాబు
* సాయాజీ షిండే, ఎ.సి.పి

## సంగీతం :పాటలు

ఈ చిత్రానికి మణిశర్మ సంగీత దర్శకత్వం వహించాడు.

* అరెరే ఏమైంది, రచన: రామజోగయ్య శాస్త్రి, గానం. హేమచంద్ర,, మాళవిక
* చెప్పాలని ఉంది , రచన: రామజోగయ్య శాస్త్రి , గానం.ఎస్.పి.చరణ్ , కల్పన
* లక్ష్మీ క్షీర సముద్ర , శ్లోకం , గానం.ఉష.
* వర్రీ వర్రీ రచన: భాషాశ్రీ , గానo. నవనీ
* నీ జిమ్మడ, రచన: భాస్కర భట్ల, గానం. రాహూల్ నంబియార్ , అనిత కార్తీకేయన్
* ఒమారే ఓమారే , రచన: రామజోగయ్య శాస్త్రి , గానం.రంజిత్ , అనురాధ శ్రీరామ్

## మూలాలు
# మెస్మరిజం

మెస్మరిజం ప్రదర్శన
జర్మనీ దేశానికి చెందిన మెస్మర్‌ అనే వైద్యుడి పేరు మీద వ్యాపించిన సమ్మోహన విద్య (హిప్నాటిజం). ఆయన పూర్తి పేరు ఫ్రెడరిక్‌ యాంటన్‌ మెస్మర్‌ అని కొన్ని పుస్తకాలలోనూ, ఫ్రాన్సిస్కస్‌ యాంటోనియస్‌ మెస్మర్‌ అని కొన్ని పుస్తకాలలోనూ ఉంది. ఆయన 1734లో జన్మించాడని కొందరు వ్రాస్తే, 1733 అని మరి కొందరు వ్రాశారు. ఆయన 1815 వరకు జీవించారు. నక్షత్రాల నుంచి ఒక దివ్యపదార్థమేదో విశ్వమంతటిలోకీ ప్రవహిస్తున్నదనీ, ఈ పదార్థానికీ, మానవ శరీరానికి మధ్య సమతౌల్యం దెబ్బతిన్నప్పుడు అనారోగ్యం కలుగుతుందనీ ఆయన ఒక సిద్ధాంతాన్ని ప్రతిపాదించారు. నీటినీ, కొయ్యనీ అయస్కాంతం ప్రభావితం చేయలేదని అందరికీ తెలిసిన విషయం. కానీ, ఆయన ఈ రెండిటికీ అయస్కాంత ప్రభావం కలిగించాడు. తన శరీరంలో నుంచి వ్యాధులను నయం చేసే ఒక దివ్యపదార్థం వెలువడుతూందని ఆయన చెప్పేవారు. ఆశీర్వదిస్తున్నట్లు రోగుల పైగా చేతిని చాస్తూ వారి మధ్య నుంచి ఆయన నడచి వెళుతుంటే వారు సమ్మోహితులవు తుండేవారు. అదే మెస్మరిజంగా స్థిరపడింది. ఆయన సమకాలికులైన డాక్టర్లు మెస్మరిజాన్ని ఒప్పుకోలేదు. పైగా ఆయనను తీవ్రంగా విమర్శించారు. అయినప్పటికీ **మెస్మరిజం** పదం ఇప్పటికీ లోకంలో నిలచి ఉంది.

## ఆధారాలు

* పారమార్థిక పదకోశం (పొత్తూరి వేంకటేశ్వరరావు) 2010

## మూలాలు
# తాప్సీ

|  |
| --- |
| **తాప్సీ** |
|   |
| **జన్మ నామం** | తాప్సీ పను |
| **జననం** | 01 ఆగస్ట్ 1987 ఢిల్లీ, భారతదేశం
 |
| **క్రియాశీలక సంవత్సరాలు** | 2008 - ప్రస్తుతం
 |
| **ప్రముఖ పాత్రలు** | ఝుమ్మందినాదం
 |

**తాప్సీ** వర్థమాన సినీ నటి. ఝుమ్మందినాదం చిత్రం ద్వారా తెలుగు సినీ పరిశ్రమకు పరిచయమయ్యింది. నటనకు పూర్వం ఈమె మోడలింగ్ చేసేది. ఈమె స్వస్థలం ఢిల్లీ. తండ్రి ఆర్థిక లావాదేవీల నిపుణుడిగా పనిచేస్తున్నాడు. ఈమెకు ఒక తమ్ముడు ఉన్నాడు. వీరి కుటుంబం ఢిల్లీ లో స్థిరపడింది.

## జీవిత విశేషాలు

తాప్సి 1987 ఆగస్టు 1 న న్యూఢిల్లీలో దిల్మోహన్ సింగ్ పన్నూ, నిర్మల్జీత్ దంపతులకు జన్మించింది. ఆమె జాట్ సిక్కు. ఆమె తండ్రి రిటైర్డ్ రియల్ ఎస్టేట్ ఏజెంట్ కాగా, తల్లి గృహిణి. ఆమెకు షగున్ అనే ఒక చెల్లెలు కూడా ఉంది. అశోక్ విహార్ లోని మాతా జై కౌర్ పబ్లిక్ స్కూల్ లో పాఠశాల విద్యను పూర్తి చేసిన ఆమె గురు తేజ్ బహదూర్ ఇన్ స్టిట్యూట్ ఆఫ్ టెక్నాలజీలో కంప్యూటర్ సైన్స్ ఇంజినీరింగ్ చదివారు.

గ్రాడ్యుయేషన్ పూర్తయ్యాక తాప్సి సాఫ్ట్ వేర్ ఇంజనీర్ గా పనిచేసింది. ఆడిషన్ చేసిన తరువాత ఆమె ఫుల్ టైమ్ మోడల్ గా మారింది, ఛానల్ వి 2008 టాలెంట్ షో గెట్ గార్జియస్ కు ఎంపికైంది, ఇది చివరికి ఆమెను నటనకు దారితీసింది. పన్నూ అనేక ప్రింట్, టెలివిజన్ వాణిజ్య ప్రకటనలలో కనిపించారు, ఆమె మోడలింగ్ రోజుల్లో అనేక టైటిల్స్ గెలుచుకుంది, వీటిలో 2008 ఫెమినా మిస్ ఇండియా పోటీలో "పాంటలూన్స్ ఫెమినా మిస్ ఫ్రెష్ ఫేస్", "సఫి ఫెమినా మిస్ బ్యూటిఫుల్ స్కిన్" ఉన్నాయి.

## నటించిన సినిమాలు

### తెలుగు

* ఝుమ్మంది నాదం (2010)
* వస్తాడు నా రాజు (2011)
* మిస్టర్ పర్‌ఫెక్ట్(2011)
* వీర (2011)
* వ‌చ్చాడు గెలిచాడు (2011) (తమిళంలో వందాన్ వెండ్రాన్)
* మొగుడు (2011)
* ద‌రువు (2012)- తెలుగు
* గుండెల్లో గోదారి(2013)- తెలుగు
* షాడో(2013)
* సాహ‌సం(2013)
* దొంగాట - అతిధి పాత్ర (2015)
* ఘాజీ (2017)
* ఆనందో బ్రహ్మ (2017) - అతిధి పాత్ర
* నీవెవరో (2018)
* గేమ్ ఓవర్ (2019)
* అనబెల్‌ సేతుపతి (2021)
* మిషన్ ఇంపాజిబుల్ (2022)

### హిందీ

* ఛ‌ష్మే బ‌ద్దూర్‌(2013)
* పింక్ (2015)
* రన్నింగ్ షాదీ (2015)
* నామ్ షబానా (2017)
* జుద్వా 2 (2017)
* దిల్ జంగ్లీ (2018)
* సూర్మ (2018)
* ముల్క్ (2018)
* మన్మర్జియాన్ (2018)
* బద్లా (2019)
* మిషన్ మంగళ్ (2019)
* సాండ్‌కే ఆంఖ్‌ (2019)
* తప్పాడ్ (2020)
* హ‌సీనా దిల్‌రుబ‌ (2021)
* రష్మీ రాకెట్‌ (2021)
* లూప్ లపేటా (2022)
* శభాష్ మిథు (2022)
* దొబారా (2022)
* డంకీ (2023)
* ఫిర్ ఆయీ హసీన్ దిల్‌రుబా (2024)

### తమిళ్

* ఆడుకాలమ్ (2011)
* వందాన్ వెండ్రాన్ (2011)
* ఆరంభం(2013)
* కథై తిరైకథై వసానం ఇయక్కం - అతిధి పాత్ర (2014)
* కాంచన 2 (2015)
* వై రాజా వై (2015)

## మలయాళం

* డబుల్స్ (2011)

## బయటి లింకులు

* ఇంటర్నెట్ మూవీ డేటాబేసు లో తాప్సీ పేజీ
* తాప్సీ చిత్రమాల
# కోవై సరళ

| కోవై సరళ |
| --- |
|  |
| జననం |  (1962-04-07) 1962 ఏప్రిల్ 7 కోయంబత్తూర్, తమిళనాడు, భారత్ |
| వృత్తి | నటి |
| రాజకీయ పార్టీ | మక్కల్ నీది మయ్యం |

**కోవై సరళ** దక్షిణ భారత సినీనటి. తమిళ, తెలుగు, కన్నడ, మలయాళ భాషల్లో సుమారు 900కి పైగా చిత్రాల్లో నటించింది. తమిళనాడు రాష్ట్ర ప్రభుత్వం ప్రకటించే ఉత్తమ హాస్యనటి పురస్కారాలను మూడు సార్లు అందుకున్నది. ఆంధ్రప్రదేశ్ ప్రభుత్వం తరపున *ఓరి నీప్రేమ బంగారం కానూ (2003)* అనే సినిమాకు నంది ఉత్తమ హాస్యనటి పురస్కారం అందుకున్నది.

## జీవితం

కోవై సరళ తమిళనాడులోని కోయంబత్తూరులో ఒక మలయాళీ కుటుంబంలో ఏప్రిల్ 7, 1962న జన్మించింది. చిన్నప్పుడు ఎంజీఆర్ సినిమాలు చూసి నటనపై ఆసక్తి పెంచుకొన్నది. చదువు పూర్తయిన తర్వాత తండ్రి, సోదరి ప్రోత్సాహంతో సినీ పరిశ్రమలో అడుగు పెట్టింది.

ఆమె తొమ్మిదో తరగతిలో ఉండగా విజయ కుమార్, కె.ఆర్. విజయ సరసన *వెల్లి రథం* అనే సినిమాలో మొట్టమొదటి సారిగా కనిపించింది. పదో తరగతిలో ఉండగా *ముంధనై ముడిచ్చు* అనే సినిమాలో 32 ఏళ్ళ గర్భిణిగా నటించింది.
రెండు సంవత్సరాల తరువాత *చిన్నవీడు* అనే సినిమాలో భాగ్యరాజా పాత్రకు తల్లిగా 65 ఏళ్ళ మహిళ పాత్రలో నటించింది.

ఆమె సినిమాల్లోనే కాకుండా కొన్ని టీవీ కార్యక్రమాల్లో కూడా కనిపించింది. ఈమె అవివాహిత.

## కోవై సరళ నటించిన తెలుగు చిత్రాలు

* సీతా పయనం (2026)
* సెంబి (2022)
* కిక్ 2 (2015)
* గ్రీకు వీరుడు (సినిమా) (2013)
* హీరో (2008)
* సందడే సందడి
* ముంబాయి ఎక్స్‌ప్రెస్ (2005)
* విద్యార్థి (2004)
* మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)
* ఎలా చెప్పను
* దేశముదురు
* రామ్మా! చిలకమ్మా (2001)
* శ్రీరామచంద్రులు (2003)
* ఎంత బావుందో! (2002)
* ఫూల్స్ (2003)
* డబుల్స్ (2001)
* అక్కా బావెక్కడ (2001)
* అరకు రోడ్ లో (2016)
* ముసలోడికి దసరా పండుగ
* కాంచన 2
* గరగాట గోపయ్య (1989)
* సూర్యోదయం (1989)

## అవార్డులు

1. ఉత్తమ హాస్యనటి - నంది పురస్కారం - ఓరి నీప్రేమ బంగారం కానూ (2003)

## మూలాలు
# పెరంబూర్ శాసనసభ నియోజకవర్గం

| పెరంబూర్ శాసనసభ నియోజకవర్గం |
| --- |
| శాసనసభ నియోజకవర్గం |
|  |
| దేశం |  భారతదేశం |
| రాష్ట్రం | తమిళనాడు |
| జిల్లా | చెన్నై |
| లోక్‌సభ నియోజకవర్గం | చెన్నై నార్త్ |

**పెరంబూర్ శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం చెన్నై జిల్లా, చెన్నై నార్త్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

### మద్రాస్ రాష్ట్రం

|  |  |  |
| --- | --- | --- |
| సంవత్సరం
 | విజేత
 | పార్టీ
 |
| 1952
 | S. పక్కిరిసామి పిళ్లై
 | సోషలిస్టు పార్టీ
 |
| 1957
 | సత్యవాణి ముత్తు
 | స్వతంత్ర
 |
| పక్కిరిస్వామి పిళ్లై
 | స్వతంత్ర
 |
| 1962
 | డి.సులోచన
 | కాంగ్రెస్
 |
| 1967
 | సత్యవాణి ముత్తు
 | డీఎంకే
 |

### తమిళనాడు రాష్ట్రం

|  |  |  |  |
| --- | --- | --- | --- |
| అసెంబ్లీ
 | సంవత్సరం
 | ఎమ్మెల్యే
 | పార్టీ
 |
| ఐదవది
 | 1971-77
 | సత్యవాణి ముత్తు
 | డీఎంకే
 |
| ఆరవది
 | 1977-80
 | S. బాలన్
 | డీఎంకే
 |
| ఏడవ
 | 1980-84
 | S. బాలన్
 | డీఎంకే
 |
| ఎనిమిదవది
 | 1984-89
 | పరితి ఎలాంవఝూతి
 | డీఎంకే
 |
| తొమ్మిదవ
 | 1989-91
 | చెంగై శివం
 | డీఎంకే
 |
| పదవ
 | 1991-96
 | ఎంపీ శేఖర్
 | అన్నాడీఎంకే
 |
| పదకొండవ
 | 1996-2001
 | చెంగై శివం
 | డీఎంకే
 |
| పన్నెండవది
 | 2001-06
 | కె. మహేంద్రన్
 | సీపీఎం
 |
| పదమూడవ
 | 2006-11
 | కె. మహేంద్రన్
 | సీపీఎం
 |
| పద్నాలుగో
 | 2011-16
 | ఎ. సౌందరరాజన్
 | సీపీఎం
 |
| పదిహేనవది
 | 2016 - 2017 అసెంబ్లీ స్పీకర్ ద్వారా అనర్హత వేటు
 | పి. వెట్రివేల్[2] | అన్నాడీఎంకే
 |
| ఉప ఎన్నిక 2019
 | 2019- 2021
 | ఆర్.డి. శేఖర్
 | డీఎంకే
 |
| పదహారవ
 | 2021
 | ఆర్.డి. శేఖర్
 | డీఎంకే
 |
|  | 2026
 | సి. జోసెఫ్ విజయ్
 | టీవీకే
 |

## మూలాలు
# తిరుచిరాపల్లి తూర్పు శాసనసభ నియోజకవర్గం

| తిరుచిరాపల్లి తూర్పు శాసనసభ నియోజకవర్గం |
| --- |
| శాసనసభ నియోజకవర్గం |
|  |
| దేశం |  భారతదేశం |
| రాష్ట్రం | తమిళనాడు |
| జిల్లా | తిరుచిరాపల్లి |
| లోక్‌సభ నియోజకవర్గం | తిరుచిరాపల్లి |

**తిరుచిరాపల్లి తూర్పు శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం తిరుచిరాపల్లి జిల్లా, తిరుచిరాపల్లి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

|  |  |  |
| --- | --- | --- |
| సంవత్సరం
 | ఎమ్మెల్యే
 | పార్టీ
 |
| 2011
 | ఆర్. మనోహరన్
 | అన్నాడీఎంకే
 |
| 2016
 | వెల్లమండి ఎన్.నటరాజన్
 | అన్నాడీఎంకే
 |
| 2021
 | ఇనిగో ఎస్. ఇరుదయరాజ్
 | డీఎంకే
 |

## మూలాలు